/* KOM/2011/0943 v konečnom znení - 2010/0326 (COD) */ OZNÁMENIE KOMISIE EURÓPSKEMU PARLAMENTUpodľa článku 294 ods. 6 Zmluvy o fungovaní Európskej únieo pozícii Rady k prijatiu oznámenia Komisie Európskemu parlamentu podľa článku 294 ods. 6 ZFEÚ, pokiaľ ide o pozíciu prijatú Radou v prvom čítaní k prijatiu smernice Európskeho parlamentu a Rady, ktorou sa mení a dopĺňa smernica 2000/75/ES, pokiaľ ide o vakcináciu proti katarálnej horúčke oviec (modrému jazyku)





2010/0326 (COD) OZNÁMENIE KOMISIE EURÓPSKEMU PARLAMENTU podľa článku 294 ods. 6 Zmluvy o fungovaní Európskej únie o pozícii Rady k prijatiu oznámenia Komisie Európskemu parlamentu podľa článku 294 ods. 6 ZFEÚ, pokiaľ ide o pozíciu prijatú Radou v prvom čítaní k prijatiu smernice Európskeho parlamentu a Rady, ktorou sa mení a dopĺňa smernica 2000/75/ES, pokiaľ ide o vakcináciu proti katarálnej horúčke oviec (modrému jazyku) 1. CHRONOLÓGIA Dátum predloženia návrhu Európskemu parlamentu a Rade (dokument KOM(2010) (666)/EC v konečnom znení – / COD): 2010/0326 | 15. novembra 2010 | Dátum stanoviska Európskeho hospodárskeho a sociálneho výboru: | 15. marca 2011 | Dátum pozície Európskeho parlamentu v prvom čítaní: | 7. apríla 2011 | Dátum prijatia pozície Rady: | 15. decembra 2011 | 15. novembra 2010 predložila Komisia zákonodarcovi návrh smernice Rady, ktorou sa mení a dopĺňa smernica 2000/75/ES[1], pokiaľ ide o vakcináciu proti katarálnej horúčke oviec (modrému jazyku) (KOM(2010) 666), nákaze prežúvavcov (dobytok, ovce, kozy), ktorá v poslednej dekáde spôsobila v EÚ obrovské hospodárske straty. Návrh Komisie má za právny základ smernicu Rady 92/119/EHS zo 17. decembra 1992, ktorou sa zavádzajú všeobecné opatrenia Spoločenstva na kontrolu určitých chorôb zvierat a osobitné opatrenia týkajúce sa vezikulárnej choroby ošípaných[2], a najmä jej článok 15 druhú zarážku. Počas diskusií v Rade nemal žiaden členský štát námietku voči zneniu návrhu, keď bol predložený na technické diskusie na stretnutí hlavných veterinárnych úradníkov a radcov/atašé pre poľnohospodárstvo 13. januára 2011. Coreper jednomyseľne uznal naliehavosť tejto záležitosti a 26. januára 2011 prijal bez diskusie stanovisko členských štátov. Predseda Coreperu postúpil návrh Komisie Európskemu parlamentu 26. januára 2011 listom, ku ktorému bol priložený návrh na úpravu jeho právneho základu na článok 43 ods. 2 ZFEÚ spoluzákonodarcami v súlade s riadnym legislatívnym postupom. Coreper následne vyzval Parlament, aby túto záležitosť riešil urgentne, aby sa dodržala lehota návrhu Komisie. Európsky Parlament prijal pozíciu v prvom čítaní 7. apríla 2011. Komisia neupravila svoj návrh vzhľadom na toto prvé čítanie. Rada už vyjadrila svoju podporu opatreniam navrhovaným Komisiou a je pripravená podporiť aj menšie pozmeňujúce a doplňujúce návrhy prijaté Európskym parlamentom. Horizontálna otázka tabuliek zhody je momentálne predmetom medziištitucionálnej dohody schválenej v Rade pre konkurencieschopnosť 29. septembra 2011 a Konferenciou predsedov Európskeho parlamentu 20. októbra 2011. Rada prijala svoju pozíciu v prvom čítaní 15. decembra v záujme skorého druhého čítania. Stanovisko Európskeho hospodárskeho a sociálneho výboru bolo prijaté 15. marca 2011 (NAT/512). Spravodajcom je pán Ludvík Jírovec. 2. CIEľ NÁVRHU KOMISIE Cieľom návrhu Komisie je ponúknuť väčšiu flexibilitu, pokiaľ ide o vakcináciu proti katarálnej horúčke oviec (modrému jazyku), s cieľom umožniť vakcináciu zvierat aj mimo tých oblasti, ktoré sú predmetom obmedzení pohybu. Návrhom Komisie sa preto mení a dopĺňa smernica Rady 2000/75/ES. Článok 5 sa mení a dopĺňa tak, aby príslušné orgány povoľovali vakcináciu proti katarálnej horúčke oviec (modrému jazyku) na základe špecifického posúdenia rizika. Zmenou a doplnením článku 8 ods. 2 písm. b) smernice 2000/75/ES sa stanoví, že v rámci pásma dohľadu sa nevykonáva žiadna vakcinácia „modifikovanými živými atenuovanými“ vakcínami. V návrhu sa ďalej stanovuje zmena a doplnenie článku 10 ods. 2 smernice s cieľom, aby súčasný zákaz akejkoľvek vakcinácie v rámci pásma dohľadu bol obmedzený na vakcináciu „modifikovanými živými atenuovanými“ vakcínami; a tým sa povoľuje vakcinácia „inaktivovanými vakcínami“, ktoré sú bezpečnejšie. V návrhu Komisie sa okrem toho predpokladá, že keď členské štáty príjmu uvedené ustanovenia, oznámia Komisii znenie týchto ustanovení a tabuľku zhody medzi týmito ustanoveniami a touto smernicou. 3 . PRIPOMIENKY K POZÍCII RADY Pozícia Rady je, že ako právny základ by sa mal použiť článok 43 ods. 2 ZFEÚ namiesto článku, ktorý navrhuje Komisia, pretože Lisabonskou zmluvou sa zaviedol riadny legislatívny postup pre návrhy založené na článku 43. Komisia proti tejto zmene právneho základu nenamieta. Keďže Rada súhlasí s možnosťou vakcinácie proti katarálnej horúčke oviec (modrému jazyku) aj mimo oblastí, na ktoré sa vzťahujú obmedzenia pohybu, v súlade s návrhom Komisie, Komisia podporuje pozíciu Rady. Vzhľadom na oneskorenia pri prijímaní návrhu v dôsledku medziištitucionálnej debaty o problematike tabuliek zhody má Rada v úmysle odložiť navrhované dátumy prijatia a uverejnenia vnútroštátnych právnych predpisov, iných právnych predpisov a správnych opatrení, ktoré sú potrebné na dosiahnutie súladu s touto smernicou, ako aj dátumy ich uplatňovania. Komisia prijíma tento odklad, ktorý je zlučiteľný s nasledujúcim vakcinačným obdobím. Pokiaľ ide o požiadavku na tabuľku zhody k tomuto návrhu, Rada s ňou nesúhlasí. Vzhľadom na obmedzený počet navrhnutých zmien a doplnení existujúcej smernice, ktorá je už celú dekádu transponovaná do vnútroštátneho práva, a z toho vyplývajúcu jednoduchú kontrolu ich transpozície môže Komisia akceptovať, že do tejto smernice sa nevloží ustanovenie o tabuľke zhody. Pozmeňujúcimi a doplňujúcimi návrhmi Európskeho parlamentu sa podstatne upravuje právny základ na článok 43 ods. 2 a zavádzajú sa nové dátumy vykonávania, aby sa zabezpečilo včasné presadzovanie vzhľadom na očkovaciu sezónu. Žiaden z týchto návrhov nebol kontroverzný. Medziinštitucionálne diskusie o otázke tabuliek zhody však bránili akémukoľvek vývoju návrhu. 4. ZÁVER Komisia víta pozíciu Rady v prvom čítaní, ktorou sa pripravuje pôda pre dohodu v skorom druhom čítaní. [1] Smernica Rady 2000/75/ES z 20. novembra 2000 stanovujúca špecifické ustanovenia pre kontrolu a likvidáciu katarálnej horúčky oviec - modrého jazyka (Ú. v. ES L 327, 22.12.2000, s. 74). [2] Ú. v. ES L 62, 15.3.1993, s. 69.